روسیا ساوونما ناظیرلیگی‌نین مطبوعات کاتیبی ایگور کوناشنکوو بیلدیریب کی، شخصی هئیتله بیرلیکده سلوواکیانین اوکراینایا وئردیگی اس-300 هاوا هوجومون‌دان ساوونما راکت سیستمینی دنیزدن "کالیبر" یوکسک دقیق‌لیک‌لی راکت‌لرله ووروب‌لار.
کوناشنکوو اوکراینادا داوام ائدن محاربه‌ده روسیا اوردوسونون فعالیتی حاقیندا معلومات وئریب.
آوریلین 10-دا اوکراینادا هدف‌لره قارشی یوکسک دقیق‌لیک‌لی سلاح‌لاردان ایستیفاده ائدیلدیگینه دقت چکن کوناشنکوو دئییب:
"دنیزدن "کالیبر" یوکسک دقیق‌لیک‌لی راکت‌لرله دنپر بؤلگه‌سی‌نین گونئی کناریندا بیر آوروپا اؤلکه‌سی طرفیندن کیئو رژیمینه تحویل وئریلن آنقاردا گیزله‌دیلن اس-300 هاوا هوجومون‌دان ساوونما راکت سیستمی‌‌نین تابورو محو ائدیلیب. دؤرد اس-300 بوراخیلیش قورغوسو و اوکراینا سلاح‌لی قوه‌لری‌نین 25-ا یاخین شخصی هئیتی وورولوب".
گئجه بویونجا هاوا‌دان یوکسک دقیق‌لیک‌لی راکت‌لرله ده ولیکایا نووسلووکا قصبه‌سی یاخینلیغیندا یئرلشن اوکراینا اوردوسونون سلاح- مهمات و سلاح تعمیری مرکزینی، او جمله‌دن "Buk-M1"  و "Osa-AKM"  هاوا هوجوموندان ساوونما راکت کومپلکس‌لرینی محو ائتمه‌لری باره‌ده معلوماتی پای‌لاشان کوناشنکوو Mykolayiv و Jovtnevoye-ده ایکی سلاح انباری، Uspenovki بؤلگه‌سینده ده اس-300 سیستمی‌نین ایداره ائدیلمه‌سی اوچون ایستیفاده ائدیلن رادارین محو ائدیلدیگینی قئید ائدیب.
کوناشنکوو یوکسک دقیق‌لیک‌لی سلاح‌لارلا دونتسک بؤلگه‌سینده Vozdivijenka  و İvanovka  یاخینلیغیندا 9 تانک، 5 توپ و 5 گراد چوخ لوله لی راکت لر ووردوق‌لارینی بیلدیریب.
اوکراینا اوردوسونا مخصوص 2 "سو-25" ساواش اوچاغی‌نین ایزیوم شهری یاخینلیغیندا وورولدوغونو قئید ائدن کوناشنکوو اوکراینا اوردوسونون 78 حربی مرکزینی‌نین محو ائدیلدیگینی بیلدیریب.
کوناشنکوو "بو گونه قدر 129 قیریجی، 99 هلیکوپتر، 243 اس-300، ایزیوم و Osa AKM هاوا هوجومون‌دان ساوونما سیستمی، 441 پیلوت‌سوز اوچوش آپاراتی، 2 مین 79 تانک و زیره لی تجهیزات، 239 چوخ‌لوله‌لی راکت لری ، 909 توپ و خمپاره اوکراینا اوردوسونا مخصوص توپ، 2 مین 3 شخصی حربی آراج محو ائدیلیب". ایفاده‌سینی ایشلدیب.
اؤتن هفته سلوواکیانین باش ناظیری ادوارد هگر اوکراینانی اس-300 هاوا هوجومون‌دان ساوونما سیستمی ایله تامین ائتدیک‌لرینی آچیقلامیشدی.
